CELEX: E2019J0010
Language: et
Date: 2020-12-22 00:00:00
Title: Kohtuotsus, 22. detsember 2020, kohtuasjas E-10/19 Bergbahn Aktiengesellschaft Kitzbühel vs. Meleda Anstalt (Direktiiv (EL) 2015/849 – Rahapesuvastane võitlus – Teave tegelikult kasu saava omaniku kohta – Rahandussüsteemi rahapesu ja terrorismi rahastamise eesmärgil kasutamise vältimine – Asjakohane, täpne ja ajakohastatud teave – Võimalikult väheste andmete kogumine ) 2021/C 141/12

22.4.2021   
            
            
               ET
            
            
               Euroopa Liidu Teataja
            
            
               C 141/12
            
         
      KOHTUOTSUS,
      22. detsember 2020,
      kohtuasjas E-10/19
      Bergbahn Aktiengesellschaft Kitzbühel vs. Meleda Anstalt
      
         
            (Direktiiv (EL) 2015/849 – Rahapesuvastane võitlus – Teave tegelikult kasu saava omaniku kohta – Rahandussüsteemi rahapesu ja terrorismi rahastamise eesmärgil kasutamise vältimine – Asjakohane, täpne ja ajakohastatud teave – Võimalikult väheste andmete kogumine )
         
      
      (2021/C 141/12)
      Kohtuasjas E-10/19: Bergbahn Aktiengesellschaft Kitzbühel vs. Meleda Anstalt on Liechtensteini Vürstiriigi apellatsioonikohus (Fürstliches Obergericht) esitanud kohtule EFTA riikide vahelise järelevalveameti ja kohtu asutamist käsitleva lepingu artikli 34 alusel TAOTLUSE, mis käsitleb Euroopa Parlamendi ja nõukogu 20. mai 2015. aasta direktiivi (EL) 2015/849 (mis käsitleb finantssüsteemi rahapesu või terrorismi rahastamise eesmärgil kasutamise tõkestamist ning millega muudetakse Euroopa Parlamendi ja nõukogu määrust (EL) nr 648/2012 ja tunnistatakse kehtetuks Euroopa Parlamendi ja nõukogu direktiiv 2005/60/EÜ ja komisjoni direktiiv 2006/70/EÜ) tõlgendamist. Kohus kooseisus esimees Páll Hreinsson ning kohtunikud Per Christiansen (ettekandev kohtunik) ja Bernd Hammermann tegi 22. detsembril 2020 otsuse, mille resolutiivosa on järgmine:
      
                  1.
               
               
                  Euroopa Parlamendi ja nõukogu 20. mai 2015. aasta direktiivi (EL) 2015/849 (mis käsitleb finantssüsteemi rahapesu või terrorismi rahastamise eesmärgil kasutamise tõkestamist) artikli 30 lõiget 1 tuleb tõlgendada järgmiselt: juriidilisel isikul tuleb tegelikult kasu saava omaniku isikusamasuse tuvastamiseks võtta mõistlikke meetmeid, näiteks nõuda alusdokumente, kui asjaolud panevad teda saadud teabe õigsuses kahtlema.
               
            
                  2.
               
               
                  Direktiivi (EL) 2015/849 artikli 30 lõike 1 kohast juriidilise isiku kohustust ei muudaks ei see, kui omav üksus on juriidiline isik, kelle registrijärgne asukoht on mõnes EMP riigis, ega ka tema juhatuse liikmete kutseala.
               
            
                  3.
               
               
                  Eelotsusetaotluse esitanud kohtu ülesanne on kontrollida, mil määral on tegelikult kasu saava omaniku kohta töödeldav teave kooskõlas määruse (EL) 2016/679 (füüsiliste isikute kaitse kohta isikuandmete töötlemisel ja selliste andmete vaba liikumise kohta) artikli 5 lõike 1 punktis c sätestatud põhimõttega, et isikuandmed olgu asjakohased, olulised ja piiratud sellega, mis on vajalik tegeliku kasusaaja tuvastamiseks ja vajaduse korral tema isikusamasuse väljaselgitamiseks.
               
            
                  4.
               
               
                  Direktiivi (EL) 2015/849 artikli 3 lõike 6 punkti b allpunkti v ja artikli 3 lõike 6 punkti c ei saa tõlgendada nii, nagu need kohustaksid kedagi tõestama, et füüsiline isik ei ole kaudne omanik või lõplik kontrollija.
               
            
                  5.
               
               
                  Direktiiviga (EL) 2015/849 ei nõuta, et juriidiline isik algataks omava üksuse vastu kohtumenetluse tegeliku kasusaaja väljaselgitamiseks.